
ΒΟΥΛΗ ΤΩΝ ΕΛΛΗΝΩΝ
ΜΑΝΟΣ Ν. ΚΟΝΣΟΛΑΣ
Βουλευτής Ν. Δωδεκανήσου – ΝΕΑ ΔΗΜΟΚΡΑΤΙΑ

Αθήνα, 13 Σεπτεμβρίου 2017
Αρ.Πρ.: 8708/13.9.2017
Ε Ρ Ω Τ Η Σ Η

Προς

Κύριο Υπουργό Περιβάλλοντος και Ενέργειας

ΘΕΜΑ: «Εξέλιξη και πρόοδος των εργασιών του νέου εργοστασίου της ΔΕΗ στη Ρόδο»

Κύριε Υπουργέ,

Η Ρόδος, ένα νησί που αποτελεί τον κορυφαίο τουριστικό προορισμό, έχει αυξημένες ενεργειακές ανάγκες.

Η κατασκευή του νέου εργοστασίου της ΔΕΗ στην Κατταβιά στη Νότια Ρόδο, έρχεται για να καλύψει αυτές τις αυξημένες ανάγκες.

Αυτό που προέχει σε αυτή τη φάση είναι η πρόοδος των εργασιών, προκειμένου το εργοστάσιο να λειτουργήσει από το 2018, παρά το γεγονός ότι στο αρχικό χρονοδιάγραμμα, προβλεπόταν η λειτουργία του εντός του δεύτερου εξαμήνου του 2016.

Με δεδομένο ότι πρόκειται για ένα μείζονος σημασίας έργο, οφείλεται πλήρης και ενδελεχής ενημέρωση για την πορεία των εργασιών αλλά και τα σχετικά χρονοδιαγράμματα.

Κατόπιν των ανωτέρω

Ερωτάται ο Κύριος Υπουργός

1. Πότε υπολογίζεται να τεθεί σε πλήρη και κανονική λειτουργία το νέο εργοστάσιο;

2. Πότε προγραμματίζεται η δοκιμαστική λειτουργία των μηχανών παραγωγής ηλεκτρικής ενέργειας; 

3. Σε ποιο στάδιο βρίσκονται οι εργασίες για την κατασκευή του υποθαλάσσιου αγωγού πετρέλευσης;

4. Ποιο είναι το οργανόγραμμα και οι θέσεις εργασίας για τη λειτουργία του νέου εργοστασίου. Πότε θα υπάρξουν οι σχετικές προκηρύξεις;

5. Με δεδομένο ότι η ΔΕΗ έχει συμφωνήσει στην ανάγκη υλοποίησης αντισταθμιστικών έργων με το Δήμο Ρόδου ύψους 3,5 εκ ευρώ, αλλά και έργων στην τοπική κοινότητα Θεολόγου, πότε προβλέπεται η υλοποίησή τους;
Ο Ερωτών Βουλευτής
Μάνος Κόνσολας

